### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2013-26842 Dok.nr. 710-2016-94659 Andreas Jakobsen | | 41.                 Kollektiv trafik - udbud af lokale ruter i [adresse] - Åbent

###

|  |  |
| --- | --- |
| Tidl. politisk behandling | TM-U, 09.10.08, pkt. 131 |
| Forventet sagsgang | TM-U |
| Lovgrundlag | Lov om trafikselskaber |

###

**SAGENS INDHOLD**

Teknik- og Miljøudvalget skal i denne sag tage stilling til
resultatet af Midttrafiks udbud af lokale ruter (skolebusruter) i [adresse]
Kommune.

Teknik og Miljø har via Midttrafik genudbudt kommunens
skolebusruter. De udbudte ruter dækker skolebuskørsel til kommunens
distriktsskoler, og tæller i alt 15 skolebusruter. Den foregående kontrakt er
blevet forlænget med to gange et år, og kan dermed ikke forlænges yderligere.

Midttrafiks udbud omhandlede blandt andet de lokale
skolebusruter i [adresse]. Der var budfrist 22. februar 2016 kl. 12.00.

Midttrafik modtog tilbud fra i alt ti busselskaber på de
fire udbudspakker, som dækker den gratis skolebuskørsel i [adresse].
Midttrafik tilbyder de lavestbydende busselskaber en kontraktlængde på minimum
seks år. Kontrakten kan dermed tidligst opsiges til køreplanskiftet 2022.
Kontrakten vil kunne forlænges efter de 6 år. De lavestbydende busselskaber er
følgende:

|  |  |  |  |  |  |
| --- | --- | --- | --- | --- | --- |
| **Pakke** | **Område** | **Busser** | **Timer** | **Busselskab** | **Pris** |
| 1 | [adresse] |
| 2 | [adresse] Keolis Danmark A/S | 1.764.205 |
| 3 | Hammel | 4 | 2.697 | Umove Vest A/S | 1.987.902 |
| 4 | [adresse] I alt |  | 15 | 12.002 |  | 8.232.677 |

Midttrafik har vurderet, at de
tilbudte priser er ca. 15 % lavere end de nuværende kontraktpriser, men tager
forbehold for beregningen, indtil garantierne for tildeling af kontrakterne er
opfyldt.

Forskellen på de samlede laveste
priser og de samlede højeste priser var på ca. 3,5 mio. kr.

Midttrafik indgår de nye
kontrakter med ovenstående busselskaber pr. 1. august 2016, såfremt garantierne
kan opfyldes. Samtidig mister Arriva A/S og TK-Bus deres kørsel på de udbudte
skolebusruter i [adresse].

Teknik og Miljø har udarbejdet
køreplaner til udbuddet. Køreplanerne er generelt tilrettelagt efter
kørselsberettigede elever til distriktsskolerne, og at ruterne har korrespondancer
til den øvrige kollektive trafik. Dette er prioriteret blandt andet af hensyn
til [adresse].

Endvidere er der udarbejdet
køreplaner med kørsel til svømning samt kørsel for skovbørnehaven i Hadsten på
skoledage.

Køreplanerne kan ændres hvert år i forbindelse med
køreplanskifte ved skolestart i august måned, samt justeres i den mellemliggende
periode i henhold til varslingstiden i kontrakterne.

**ØKONOMI**

De nuværende årlige udgifter til skolebuskørsel er ca. 9,8
mio. kr. Som følge af udbuddet af kommunens skolebusruter forventes en
besparelse på 750.000 kr. i 2016. Fra 2017 og i hele kontraktperioden frem til
og med 2021 forventes besparelsen at være 1,5 mio. kr. årligt.

Besparelsen medfører et forventet mindreforbrug i forhold
til budgettet til Kollektiv trafik. Det forventede mindreforbrug håndteres i
forbindelse med 1. budgetopfølgning 2016, hvor budgettet til Kollektiv trafik
reduceres med 750.000 kr. i 2016 og 1,5 mio. kr. i 2017-20. Mindreforbruget
tilføres kassebeholdningen.

**INDDRAGELSE**

Udbuddet af skolebuskørsel i [adresse] er
tilrettelagt af Midttrafik, på baggrund af foregående års høringer, og offentliggjort
som en del af Midttrafiks samlede udbud.

Ved større ændringer af køreplanerne for skolebusserne
sendes disse i offentlig høring med særlig underretning til skoler og øvrige
uddannelsesinstitutioner. Indsendte høringssvar og bemærkninger vurderes og
eventuelle tilretninger foretages inden de endelige køreplaner offentliggøres
via kommunens og Midttrafiks hjemmesider.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1. At udbuddet af de lokale busruter
(skolebusruter) tages til efterretning.

2. At besparelsen på 750.000 kr. i 2016 og 1,5 mio. kr. i 2017-20
indarbejdes i budgettet til kollektiv trafik i forbindelse med 1.
budgetopfølgning 2016.

**BESLUTNING**